Il-Ġonna tal-Vatikan miżmuma b'kura kbira .td_uid_2_5ee4dfe7005cb_rand.td-a-rec-img{text-align:left}.td_uid_2_5ee4dfe7005cb_rand.td-a-rec-img img{margin:0 auto 0 0} Il-ġimgħa li għaddiet "l'Osservstore Romano" li hi l-gazzetta uffiċjali tal-Vatikan, faħħret il-bidla li saret fil-ġonna tal-Vatikan li qalet saru "ruħ bioloġika". F'dawn il-ġonna li jikkonsisti fi 15-il ettaru ta' ġonna kienu eliminati għal kollox l-użu ta' pestiċidi kimiċi u fertilizzabnti. Rafael Tornini, Kap tad-Dipartiment tal-Ambjent tal-Vatikan li hu responsabbli għal dawn il-ġonna, qalu li fl-2015 bdew inizjattiva biex iwaqqfu l-użu tal-pestiċidi u din kienet rinforzata fl-2017 bl-Enċiklika "Laudato Si" tal-Papa Franġisku. Minn dakinhar 'l hawn 96% tal-art ta' dawn il-ġonna hi ħielsa mill-pestiċidi u l-fetilizzanti. Huwa qal li l-prinċipju li jispira dan il-proġett hu li jissaħħu d-difiżi tal-flora minflok ma ssir ħidma kontra l-għedewwa tal-flora. Meta ġjanta hi b'saħħitha, kapaċi tiddefendi lilha nfisha mill-parassiti permezz ta' fertiliżazzjoni aħjar, żabra b'attenzjoni u tisqija tajba. Ebda użu ta' pestiċidi Madwar 200 siġra li hemm f'dawn il-ġonna kienu mħawwla u s-sena d-dieħla se jitħawwlu madwar 100 siġra oħra. Se jinżergħu wkoll madwar wlf pjanta ġdida biex jinbidlu ma' dawk morda. Il-pjan jinkludi l-introduzzjoni ta' insetti li jieklu l-mard tal-pjanti flimkien ma' pjanti aromatiċi li jiġbduhom, biex ikun kontrollat aktar il-mard fil-pjanti. Il-ġardinara qed jagħtu prijorità lil pjanti li sparixxew fl-aħħar snin. Tpoġġiet ukoll sistema ġdida ta' irrigazzjoni li permezz tagħha kien iffrankat 60% tal-ilma li kien użat sal-2010. Wara l-famuża Grotta ta' Lourdes li hemm f'dawn il-ġonna hemm qsari kbar tat-terracotta li jixhdu l-istorja tal-Istat tal-Vatikan: kull waħda minnhom għandha l-istemma tal-Papiet minn Piju XII sa Papa Franġisku u fihom pjanti li nżergħu f'kull pontifikat. Permezz ta' dan il-proġett il-Ġonna tal-Vatikan qed isiru "qalb ħadra żgħira fil-qalba tal-belt fejn il-flora u l-fauna jgħixu f'armonija u bilanċ", skont L'Osservatore Romano. .td_uid_3_5ee4dfe700a69_rand.td-a-rec-img{text-align:left}.td_uid_3_5ee4dfe700a69_rand.td-a-rec-img img{margin:0 auto 0 0}